Dopo ch'el gà renonsià de interpretàr el ròło de ""Vin"" nel film I magnifici sette (sta parte vegnarà interpretà da Steve McQueen), xe deventà indesmentegabiłe cofà coprotagonista mas-cio de Audrey Hepburn in Colazione da Tiffany, che ghe gà dà un bon suceso fasendoghe scoverxer a tuti el so tałento. 'Ntel 1962 tòca a La conquista del West, 'ntel 1963 I Vincitori e 'ntel 1964 L'uomo che non sapeva amare co' Carroll Baker, che anca se film de minor rimàrco aconparandoło co'l caołaor de Blake Edwards, Colazione da Tiffany, gà fato cussì conoser George dando un prestigio a ła so carièra. Anpò, drìo el suceso otegnùo in quei ani, ła so paraboła gà tacà un fià adàxio decadèr partesipando senpre pì speso a film senpre più andànti.